  
Pārskats par dabas lieguma “ĻUBASTS” dabas aizsardzības plāna 2016.-2028. gadam sabiedrisko apspriešanu

****

|  |  |  |
| --- | --- | --- |
| **Izstrādātājs:**  Daugavpils Universitāte |  |  |
| **Projekta finansētājs:** |  | http://baltictravelnews.com/images/NedzesamaFotoMape/20110223-DaugavpilsNovadaLogo.jpg |

**Plāna izstrādē iesaistītie eksperti/speciālisti:**

|  |  |
| --- | --- |
| Uldis Valainis, bezmugurkaulnieku eksperts  Gaidis Grandāns, ornitologs  Pēteris Evarts-Bunders, augu sugu un biotopu eksperts  Uvis Suško, ezeru biotopu eksperts | Māris Nitcis, kartogrāfs  Jolanta Bāra, projekta vadītāja, plāna redaktore  Daina Lakša, projekta asistente/pasākumu vadītāja |

Hidroloģiskā izpēte:Valsts SIA „Meliorprojekts”, grupas vadītājs Agris Teivens, autore Agnese Sprukte-Leitāne

Inženierģeoloģiskā izpēte:SIA „ Šurfs”, autors ģeologs J.Jušķevičs

Dabas aizsardzības plānā plānā izmantoti D.Gruberta, I. Jakubānes, A.Erta, G.Evartes-Bunderes, D. Lakšas materiāli un/vai konsultācijas.

SATURA RĀDĪTĀJS

* 1. Paziņojumi un publikācijas
  2. Sabiedriskās apspriešanas sanāksmes protokols
  3. Ziņojums par saņemtajiem priekšlikumiem
  4. **Paziņojumi un publikācijas**

Dabas aizsardzības plāna dabas liegumam “Ļubasts” sabiedriskā apspriešana izsludināta saskaņā ar 2007. gada 9. oktobra Ministru kabineta noteikumos Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” prasīto - paziņojums par sabiedriskās apspriešanas sanāksmi publicēts vietējā laikrakstā “Latgales laiks” (8.01.2016.) un laikrakstā "Latvijas Vēstnesis" (7.01.2016.) ne vēlāk kā divas nedēļas pirms sabiedriskās apspriešanas sanāksmes. Paziņojumi izvietoti pašvaldības ēkās, vietās, kur ar šo informāciju var iepazīties katra ieinteresētā persona – Daugavpils novada Domē, Daugavpils, Rīgas iela 2a, un Līksnas pagasta padomē, Līksna, Daugavas iela 8.

Dabas aizsardzības pārvalde attiecīgo paziņojumu ir ievietojusi savā mājaslapā internetā, papildus paziņojums ievietots Daugavpils Universitātes mājas lapā [www.du.lv](http://www.du.lv) un Daugavpils novada Domes mājas lapā [www.daugavpilsnovads.lv](http://www.daugavpilsnovads.lv).

**Publikācija laikrakstā “Latvijas Vēstnesis”**




**Publikācija laikrakstā “Latgales laiks”**



**Publikācija Dabas aizsardzības pārvaldes mājas lapā**

<http://www.daba.gov.lv/public/lat/iadt/dabas_aizsardzibas_plani/kalendars/>



**Publikācija Daugavpils novada Domes mājas lapā**

<http://www.daugavpilsnovads.lv/pasvaldiba/pazinojums-par-dabas-aizsardzibas-plana-sabiedriskas-apspriesanas-sanaksmi-dabas-liegumam-%E2%80%9Elubasts%E2%80%9D>.



**Publikācija Daugavpils Universitātes mājas lapā**

<http://du.lv/du-riko-dabas-aizsardzibas-plana-sabiedriskas-apspriesanas-sanaksmi-dabas-liegumam-lubasts/>



* 1. **Sabiedriskās apspriešanas sanāksmes protokols**

**Dabas lieguma „Ļubasts” dabas aizsardzības plāna izstrādes sabiedriskās apspriešanas sanāksmes**

**Protokols**

2016. gada 25. janvārī, Daugavpils novada domē (Rīgas ielā 2, Daugavpils)

Sanāksmes sākums plkst. 15:00

*Sanāksmi vada*: Jolanta Bāra, projekta Nr. 1-08/172/2014 vadītāja

*Protokolē*: Jolanta Bāra, projekta Nr. 1-08/172/2014 vadītāja

*Piedalās*: 11 dalībnieki (skat. Protokola 1. pielikums)

**J.Bāra,** projekta „Dabas aizsardzības plāna izstrāde un uzsākšana dabas liegumam „Ļubasts”” vadītāja, atklāj sanāksmi. Stāsta par projektu, tā finansētājiem, iesaistītajiem ekspertiem un rezultātiem. Informē par dabas aizsardzības plāna apstiprināšanas gaitu un iespējām iesaistīties sabiedriskajā apspriešanā. Stāsta par dabas aizsardzības plāna saturu, plānotajiem pasākumiem, dabas vērtībām, problēmām. Lūdz klātesošos uzdot jautājumus un sniegt ierosinājumus.

**J.Kursīts** paziņo, ka ir nepieciešams atjaunot aizbērto Jaunušānu/Ļubasta upīti (Ļubastjanku), citādi ezeru glābt nevarēs. Jāceļ tunelis zem dzelzceļa. Stāsta, ka dzīvojis šajā apkārtnē kopš bērnības un visas pārmaiņas pieredzējis, tās ir pareizi aprakstītas plānā. Kas vainīgs pie ezera sapostīšanas, nav vairs svarīgi, bet Sventes tilts ir bijis militārs objekts, kara vajadzībām, un to vispār vajag nojaukt (dzelzceļa tiltu), jo to nekam nevajag.

**E.Jonāne** jautā, cik garš ir upītes posms, kuru J. Kursīts iesaka atjaunot. 10 kilometri – ļoti dārgi, jo Dvietes projektā (LIFE+ Dviete) jau 1,8 km izmaksājuši miljonus.

**G. Gardukevičs** piekrīt, ka vajag izveidot caurteci zem ceļa un dzelzceļa. Lūdz ņemt vērā vasarnīcu kooperatīva iedzīvotāju intereses un nepaaugstināt ezera līmeni par metru, jo tad kooperatīvs applūdīs. J.Bāra atbild, ka to noteikti nedarīs un tā nav plānots – ezera sākotnējo līmeni tāpat nebūs iespējams atjaunot, jo ir notikuši neatgriezeniski procesi.

**J. Kursīts** saka, ka vasarnīcu ciemats vispār jāpārceļ, jāfinansē pārcelšanās. G. Gardukevičs atbild, ka zemes ir privatizētas un to vairs nevar izdarīt.

**A. Aizbalts** iebilst, ka nav iespējams izveidot kanalizācijas sistēmu applūstošā teritorijā, sanāksme vienojas, ka jāpārformulē pasākums.

**I.Bružika** atzīmē, ka nevajag atļaut jaunu būvniecību, paplašināt esošo, jo būvēt neļauj arī Aizsargjoslu likums – tā ir teritorija, kura applūst biežāk nekā reizi 100 gados.

**J.Bāra** jautā, cik kopā ir mājiņu vasarnīcu ciematā. G.Gardukevičs atbild, ka ap 400, izmanto ap 350. B. Ozoliņa piebilst, ka 7 māju iedzīvotāji ir deklarējuši pastāvīgo dzīvesvietu ciematā.

**B.Ozoliņa** iesaka, ka plāna apsaimniekošanas kartē jāiezīmē arī norādi no Daugavpils šosejas, lai var atrast ezeru un putnu vērošanas torni.

**J.Bāra** jautā, vai tūristu plūsma netraucēs ciemata iedzīvotājus. G. Gardukevičs atbild, ka netraucēs.

**B.Ozoliņa un O.Lukaševiča** iesaka pie pasākumu apraksta minēt, ka jāraksta vēstule Zemkopības ministrijas Valsts nekustamo īpašumu aģentūrai par grāvja M1 tīrīšanu, lai to pārtīra visā garumā.

**E. Jonāne** iesaka pagarināt termiņu, līdz kuram tiek gaidīti sabiedrības priekšlikumi no 1.02. uz 5.02, jo publikācija laikrakstā “Latgales Laiks” būs tikai piektdien. Sanāksme vienojas par termiņa pagarināšanu.

**J. Bāra** slēdz sanāksmi un pateicas klātesošajiem par dalību un veltīto laiku.

\_\_\_\_\_\_\_\_\_\_\_\_\_\_\_\_\_\_ / J. Bāra /

1. pielikums

Uzraudzības grupas trešās sanāksmes dalībnieku saraksts

|  |  |  |
| --- | --- | --- |
| **Nr.** | **Vārds, uzvārds** | **Iestāde, organizācija** |
| 1. | Inita Bružika | Dabas aizsardzības pārvaldes Latgales reģionālā administrācija |
| 2. | Juris Kursīts | Pensionārs |
| 3. | Juris Uļjans | Daugavpils novada Dome |
| 4. | Jolanta Bāra | Daugavpils Universitāte |
| 5. | Olga Lukaševiča | Daugavpils novada Dome |
| 6. | Aleksandrs Aizbalts | Daugavpils novada Dome |
| 7. | Genadijs Gardukevičs | Priekšsēdētājs dk/s “Ļubasti” |
| 8. | Egita Terēze Jonāne | “Latgales Laiks” |
| 9. | Jeļena Bobkova | SIA “Dautkom TV” |
| 10. | Margarita Krauce | Līksnas pagasta pārvalde |
| 11. | Biruta Ozoliņa | Līksnas pagasta pārvalde |

* 1. **Ziņojums par saņemtajiem priekšlikumiem**

**Sabiedriskās apspriešanas laikā saņemtie priekšlikumi**

|  |  |  |  |
| --- | --- | --- | --- |
| **NR.** | **IESNIEDZĒJS, PRIEKŠLIKUMS** | **SAŅEMŠANAS DATUMS/VEIDS** | **KOMENTĀRS PAR PRIEKŠLIKUMA ŅEMŠANU VĒRĀ** |
| 1. | J.Kursīts. Nepieciešams atjaunot aizbērto Jaunušānu/Ļubasta upīti (Ļubastjanku), citādi ezeru glābt nevarēs. Jāceļ tunelis zem dzelzceļa. Lūdz izmainīt plānā iekļauto formulējumu, ka tuneļa izbūve zem dzelzceļa nav iespējama. Iesaka atzīmēt, ka sapropeļa slānis ir izmantojams ienākumu gūšanai. Redakcionāli precizējumi. | 25.01.2016., Sabiedriskās apspriešanas sanāksmes laikā/1.02.2016. papildu tikšanās pēc sanāksmes | Priekšlikums ņemts vērā, precizējot formulējumu un veicot labojumus 2.3.4. un 5.2. nodaļās |
| 2. | A. Aizbalts (Daugavpils novada Dome). Nav iespējams izveidot kanalizācijas sistēmu applūstošā teritorijā, jāpārformulē pasākuma apraksts. | 25.01.2016., Sabiedriskās apspriešanas sanāksmes laikā | Priekšlikums ņemts vērā, precizējot formulējumu 5.2. nodaļā |
| 3. | B.Ozoliņa, O.Lukaševiča (Līksnas pagasta pārvalde, Daugavpils novada Dome) iesaka pie pasākumu apraksta minēt, ka jāraksta vēstule Zemkopības ministrijas Valsts nekustamo īpašumu aģentūrai par grāvja M1 tīrīšanu, lai to pārtīra visā garumā. | 25.01.2016., Sabiedriskās apspriešanas sanāksmes laikā | Priekšlikums ņemts vērā, precizējot formulējumu 5.2. nodaļā |
| 4. | B.Ozoliņa (Līksnas pagasta pārvalde) iesaka, ka plāna apsaimniekošanas kartē jāiezīmē arī norādi no Daugavpils šosejas, lai var atrast ezeru un putnu vērošanas torni. | 25.01.2016., Sabiedriskās apspriešanas sanāksmes laikā | Priekšlikums ņemts vērā, precizējot 16. pielikumu |
| 5. | G. Gardukevičs (dk/s “Ļubasti”) piekrīt, ka vajag izveidot caurteci zem ceļa un dzelzceļa. Lūdz ņemt vērā vasarnīcu kooperatīva iedzīvotāju intereses un nepaaugstināt ezera līmeni par metru, jo tad kooperatīvs applūdīs. | 25.01.2016., Sabiedriskās apspriešanas sanāksmes laikā | Priekšlikums ņemts vērā, precizējot formulējumu 5.2. nodaļā |
| 6. | N. Vaivade (zemes īpašniece “Ļubasti”). Viennozīmīgi mēs esam par aizsargdambja celtniecību,jo tad var pasargāt dārza mājiņas no appludināšanas, kas ir ļoti svarīgi, jo mājiņu ir daudz un cilvēki daudz iegulda gan spēku, gan līdzekļu veidojot un ierīkojot piemājas apstādījumus, puķu dobes, augļu kokus un visu pārējo kā arī celtnes sabojājas no ūdens iedarbības, kas arī nes tikai postījumus.  Pie ezera nevar pieiet, ir ļoti apaudzis un ļoti bēdīgi, ka tas var pazust pavisam. Domāju, ka daudzi cilvēki gaida kādu risinājumu, tāpēc jūsu projekts ir ļoti svarīgs. | 26.01.2016. no epasta isida6@inbox.lv | Priekšlikums ņemts vērā, precizējot formulējumu 5.2. nodaļā |
| 7. | Valdis Pilāts (Dabas aizsardzības pārvalde). Redakcionāli precizējumi, ieteikumi liekvārdības un atkārtojumu novēršanai. | 21.01.2016. no epasta valdis.pilats@daba.gov.lv | Priekšlikumi ņemti vērā, precizējot plāna tekstu un attēlus. |